b'\n_START_ARTICLE_\nReaktivni motor\n_START_PARAGRAPH_\nReaktivni motor tudi Reakcijski motor ali pa samo Reaktivni (ang. Jet Engine) je tip letalskega motorja z notranjim zgorevanjem, ki ustvarja potisk s curkom visokohitrostnega izpuha - reakcijo. Najve\xc4\x8dkrat uporabljamo oznako reaktivni pogon za turboreaktivne letalske (ang. TurboJet) in turboventilatorske motorje (ang. TurboFan), ki poganjajo sodobna letala. Obstajajo pa tudi drugi reaktivni motorji: Raketni motor, Potisna cev, Pulzni motor in MotorJet.\n_START_SECTION_\nZgodovina\n_START_PARAGRAPH_\nPrvi reaktivni motor je bil parni aeolipile pred prvim stoletjem na\xc5\xa1ega \xc5\xa1tetja, ki se je vrtel okrog svoje osi z reakcijo dveh curkov pare. Moderen reaktivni motor je prvi\xc4\x8d poletel leta 1939._NEWLINE_Zanimivo, da sta jih isto\xc4\x8dasno in neodvisno eden od drugega razvila v Nem\xc4\x8diji Hans von Ohain in Frank Whittle v Veliki Britaniji. Razlika je bila v vrsti uporabljenega kompresorja in sicer aksialni v nem\xc5\xa1kem in centrifugalni v britanskem. Bili so za 150 km/h hitrej\xc5\xa1i do najhitrej\xc5\xa1ih batnih lovcev. Vendar so imeli zelo veliko porabo goriva in s tem kratek doseg. Ideja za zasnovo naj bi pri\xc5\xa1la iz turbopolnilnika, ki je pove\xc4\x8deval sposobnosti batnih motorjev na vi\xc5\xa1ini, kjer je redek zrak.\n_START_SECTION_\nPoraba goriva\n_START_PARAGRAPH_\nSodobni turboventilatorski motorji porabijo okrog 50% manj goriva (kerozina) kot prvi turboreaktivni. Vendar je poraba sodobnih turbofanov za potnika/100km primerljiva s batnimi zvezdastimi motorji iz 1950ih. Vendar pa turbofani omogo\xc4\x8dajo ve\xc4\x8djo potovalno hitrost, so bolj zanesljivi in zahtevajo manj vzdr\xc5\xbeevanja.'